མཁན་ཆེན་ལྡོག་ལོག་པ་ཀུན་དགའ་བཟང་པོའི་དྲུང་དུ་བྱོན་ཏེ།མཁན་སློབ་དགེ་འདུན་དང་བཅས་པའི་དབུས་སུ་བསྙེན་པར་རྫོགས་ཏེ།མཁན་ཆེན་པའི་དྲུང་དུ་མདོ་རྩ་བ་ཚར་གཅིག་གསན་པས།མཁན་ཆེན་པའི་ཞལ་ནས་འདུལ་བ་ངེད་ལས་ཁྱེད་མཁས་པར་བྱུང་འདུག།ཆོས་བདག་པོ་ལ་འཕྲོད་པ་ཡིན་པས་འདི་ལ་འགྲེལ་པ་མཛོད་ལ་སྟོད་འདུལ་གྱི་སྡོམ་རྒྱུན་མ་ཆད་པར་མཛོད་ཅིག་གསུངས་པ་ལྟར།མདོ་རྩའི་ཊཱིཀྐ་དང༌།ལས་ཆོག་ཀྱང་མཛད་དེ་ཕྱིན་ཆད་ནས་དབྱར་གནས་དང་གསོ་སྦྱོང་དགག་དབྱེ་གསུམ་ཆག་མེད་དུ་མཛད།